CELEX: 62009CJ0405
Language: el
Date: 2011-04-07 00:00:00
Title: Απόφαση του Δικαστηρίου (πέμπτο τμήμα) της 7ης Απριλίου  2011. # Ευρωπαϊκή Επιτροπή κατά Δημοκρατίας της Φινλανδίας. # Παράβαση κράτους μέλους - Ίδιοι πόροι της Ένωσης - Διαδικασίες για την είσπραξη εισαγωγικών ή εξαγωγικών δασμών - Καθυστερήσεις στη βεβαίωση των πόρων που έχουν σχέση με τους εν λόγω δασμούς. # Υπόθεση C-405/09.

Απόφαση του Δικαστηρίου (πέμπτο τμήμα) της 7ης Απριλίου 2011 – Επιτροπή κατά Φινλανδίας
      (Υπόθεση C‑405/09)
      «Παράβαση κράτους μέλους – Ίδιοι πόροι της Ένωσης – Διαδικασίες για την είσπραξη εισαγωγικών ή εξαγωγικών δασμών – Καθυστερήσεις στη βεβαίωση των ιδίων πόρων που έχουν σχέση με τους εν λόγω δασμούς»
      Ίδιοι πόροι της Ευρωπαϊκής Ένωσης – Βεβαίωση και διάθεση από τα κράτη μέλη – Πιστωτική εγγραφή στον λογαριασμό της Επιτροπής – Καθυστερημένη εγγραφή – Παράβαση – Υποχρέωση καταβολής τόκων υπερημερίας (Κανονισμοί του Συμβουλίου 1552/89, άρθρα 2, 6 και 9 έως 11, 2913/92, άρθρο 220, και
         1150/2000, άρθρα 2, 6 και 9 έως 11) (βλ. σκέψεις 35-39, 41, 49-51 και διατακτ.)
      
      Αντικείμενο 
      
         
               Παράβαση κράτους μέλους – Παράβαση των άρθρων 2, 6 και 9 έως 11 των κανονισμών (ΕΟΚ, Ευρατόμ) 1552/89 του Συμβουλίου, της
                  29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (ΕΕ L 155,
                  σ. 1) και (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για
                  το σύστημα των ιδίων πόρων των Κοινοτήτων (ΕΕ L 130, σ. 1), καθώς και του άρθρου 220 του κανονισμού (ΕΟΚ) 2913/92 του Συμβουλίου,
                  της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) – Μη τήρηση, σε περίπτωση εισπράξεως
                  a posteriori, των προθεσμιών που προβλέπονται για τον υπολογισμό και τη βεβαίωση των ιδίων κοινοτικών πόρων 
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Φινλανδίας παρέβη τις υποχρεώσεις που υπέχει από τα άρθρα 2, 6 και 9 έως 11 των κανονισμών (ΕΟΚ, Ευρατόμ)
                     1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων
                     των Κοινοτήτων, όπως τροποποιήθηκε με τον κανονισμό (Ευρατόμ, ΕΚ) 1355/96 του Συμβουλίου, της 8ης Ιουλίου 1996, και (ΕΚ, Ευρατόμ)
                     1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων
                     των Κοινοτήτων, καθώς και από το άρθρο 220 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως
                     κοινοτικού τελωνειακού κώδικα, καθόσον, αφενός, εφάρμοσε διοικητική πρακτική κατά την οποία οι ίδιοι πόροι της Ευρωπαϊκής
                     Ένωσης βεβαιώνονται αφού προηγουμένως χορηγηθεί στον οφειλέτη προθεσμία τουλάχιστον δεκατεσσάρων ημερών για να υποβάλει τις
                     παρατηρήσεις του και, αφετέρου, δεν τήρησε, όσον αφορά την εκ των υστέρων είσπραξη, τις προθεσμίες που προβλέπονται για τη
                     λογιστική καταχώριση των ως άνω πόρων, με συνέπεια να καθυστερήσει η καταβολή τους.
                  
               
            
         
                  2)
               
               
                  
               
               
                  	Καταδικάζει τη Δημοκρατία της Φινλανδίας στα δικαστικά έξοδα.
               
            
         
                  3)
               
               
                  
               
               
                  	Η Ομοσπονδιακή Δημοκρατία της Γερμανίας φέρει τα έξοδά της.